Author: .
Company: Úrad vlády SR

P r e d k l a c i a  s p r á v a

Ministerstvo školstva Slovenskej republiky vypracovalo a predkladá vláde Slovenskej republiky na schválenie Návrh na uzavretie Dohody medzi  Slovenskou republikou a Španielskym kráľovstvom o vedecko-technickej spolupráci ( ďalej len „Dohoda“). Ide o medzinárodnú zmluvu vládnej povahy.

Dohoda nahradí Základnú dohodu medzi vládou Československej socialistickej republiky a vládou Španielskeho kráľovstva o vedecko-technickej spolupráci podpísanej 16.januára 1980 v Madride. Vzhľadom na rozdelenie ČSFR v roku 1993 a zmeny po roku 1989,  považovali sme za potrebné vypracovanie novej Dohody zohľadňujúcej tieto zmeny.   

Vypracovanie tohto návrhu podporila iniciatívne aj španielska strana s cieľom, aby vedecko-technická spolupráca nebola len parciálnou súčasťou  Kultúrnej dohody, ale dohodnutá v osobitnom dokumente. Iniciatíva na prípravu tejto dohody bola obojstranná. MŠ SR oslovilo partnerské španielske ministerstvo ešte v roku 1998 s návrhom našej strany. Veľvyslanectvo Španielskeho kráľovstva v Bratislave diplomatickou cestou predložilo Ministerstvu zahraničných vecí SR návrh Dohody, ktoré vypracovalo Ministerstvo zahraničných vecí Španielskeho kráľovstva. Keďže išlo o návrh, v ktorom boli odstránené  sporné body, prerokované na pracovných stretnutiach zástupcov rezortov v apríli 1999 , a prerokované ZÚ SR v Madride so zástupcami MZV Španielska, neboli zo slovenskej strany vznesené ďalšie pripomienky. V predloženom návrhu slovenská strana podľa našich zvyklostí upravila článok 11 v tom zmysle, že táto dohoda sa uzaviera na dobu neurčitú.    
 
Španielska strana netrvá na doplnku, ktorý sa vzťahuje na problematiku duševného vlastníctva, nakoľko Slovenská republika a Španielske kráľovstvo sú členmi Svetovej organizácie duševného vlastníctva a sú zároveň  viazané aj medzinárodnou mnohostrannou zmluvou upravujúcou práva a ochranu duševného vlastníctva. Vzhľadom na uvedené návrh Dohody neobsahuje prílohy, týkajúce sa duševného vlastníctva.

Náklady na realizáciu dohody budú predstavovať ročne z rozpočtu sumu približne 1,5 mil. Sk.
 
Predkladaný návrh Dohody medzi Slovenskou republikou a Španielskym kráľovstvom o vedecko-technickej spolupráci vytvára žiadúci legislatívny rámec pre potrebný rozsah spolupráce v tejto oblasti na prierezovej úrovni.